Sanna Marin
Sanna Mirella Marin (jdb. 16ê çiriya paşîn a 1985an li Helsînkî) siyasetmedareke fînlendî ye, ya ku di sala 2019an de wek serokwezîra Fînlendayê hate hilbijartin. Ew ji sala 2015an ve wek endama Partiya Sosyal Demokrat a Fînlendayê (SDP) di parlamena Fînlendayê de cih digire. Piştî îstifakirina Antti Rinne ji ber nîqaşên greva postayê, Marin di 8ê kanûna pêşîn a 2019an de wekî serokwezîr hat hilbijartin. Wê di 34 saliya xwe de dest bi wezîfeyê kir û di dîroka Fînlendayê de ciwantirîn kes e ku meqemê digire. Ew her weha çaremîn seroka dewletê ya herî ciwan a cîhanê ye piştî Dritan Abazovićê Montenegro, Gabriel Boricê Şîle û Îbrahîm Traoréyê Burkîna Faso.